Grete Griffin

Grete Griffin (2018. aasta märtsini Grete Šadeiko; sündinud 29. mail 1993 Türil) on endine Eesti seitsmevõistleja ja Ameerika Ühendriikides töötav fitnessitreener.

Lapsepõlv
Grete Šadeiko õppis Türi Majandusgümnaasiumis ning käis koos õde Grit Šadeikoga treener Leonhard Soomi kergejõustikutreeningutel. Koos seitsmenda klassiga lõpetas ta ka muusikakooli ja mängis ansamblis akordioni, pärast seda keskendus aga kooli kõrvalt ainult spordile.

"TV 10 olümpiastarti"
Tema sportlaspotentsiaalist kõneles näiteks asjaolu, et 2007. aastal (14-aastaselt, tüdrukute C-vanuseklassis) püstitas ta Eesti Televisiooni "TV 10 olümpiastardi" saatesarja kõigi aegade mitmevõistluse rekordi, kogudes kaheksa ala kokkuvõttes 7846 punkti."TV 10 olümpiastardi" 2007. aasta tulemused Eesti Kergejõustikuliidu spordiportaal. PDF-fail. (Võrdluseks: see oli 800 punkti rohkem kui Ksenija Baltal samas vanuseklassis, kaugushüppe 5.75 ületas Anu Kaljuranna C-klassi Eesti tippmargi nelja sentimeetriga.)Ants Põldoja. Grete Šadeiko astub õe, ema ja vanaema jälgedes. Õhtuleht, 22.07.2007. Enne seda oli Grete Šadeiko "TV 10 olümpiastardi" finaali võitnud ka 2005. ja 2006. aastal.Olümpiavõitjad avasid TV 10 Olümpiastarti 45. hooaja. Eesti Kergejõustikuliidu spordiportaal. 20.11.2015.

Grete Šadeiko "TV 10 olümpiastardi" kaheksa alaga mitmevõistluse rekord püsis kuus aastat, 2013. aastal purustas selle 13-aastane Margit Kalk (hilisem mitmekordne Eesti meister seitsmevõistluses). Uus rekord on 8181 punkti.TV 10 Olümpiastarti finaalvõistlusel ületati Grete Šadeiko rekord. Õhtuleht Sport, 17.06.2013.

 Elu Ameerikas
Õpingud
2012. aastal siirdus Grete Šadeiko õppima Ameerika Ühendriikides Tallahassees asuvasse ülikooli – Florida State Universitysse, erialaks rahvusvahelised suhted. Tema põhitreener oli seal Dennis Nobles, peatreeneri abi Ken Harnden, tõkkejooksutreener Brandon Hon ja kuulitõuketreener Dorian Scott. Ehkki Florida State University on spordiülikool – kuulub kergejõustikus USA 10 parema ülikooli hulka, pole mitmevõistlus seal eriti populaarne. Tänu sellele sai Grete Šadeiko treenida koos üksikaladele spetsialiseerunud tippkergejõustiklastega.Karl Rinaldo. U23 EM-blogi: Grete Šadeiko - spordist, elust USA-s, üllatusest ja kodusest EM-ist. Delfi Sport, 16.03.2015.

Grete Šadeiko lõpetas ülikooli 2017. aastal. Tema nimele jäi ülikooli naiste seitsmevõistluse rekord 5813 punkti.Fotod | Särav Grete Šadeiko lõpetas USAs ülikooli. Õhtuleht.ee, 08.05.2017.

Töö
Grete Griffin elab (2020. aasta mai seisuga) Texase osariigis ArlingtonisEsimene foto ⟩ Vaata, kui uhket maja ehitavad Floridasse Eesti spordikaunitar Grete Griffin ja ta profisportlasest abikaasa. Postimees Elu24, 14.05.2020. ning peab oma fitnessifirmat Glow Fitness, kus töötab ise ka treenerina.Glow Fitnessi koduleht. Vaadatud 22.12.2020.

Lisaks juhib ta abikaasa Robert Griffin III loodud heategevusfondi, mis toetab invaliidistunud sõjaveterane, puudustkannatavad lapsi ja vähiuuringuid.Toivo Tänavsuu. Grete Šadeiko: tunnen uhkust, et olen eestlane, aga rassism teeb Eestile häbi. Eesti Ekspress, 16.10.2018.

Sportlikud saavutused
Isikliku rekordi areng

 4. koht 2010. aasta juunioride MM-il, kus ta jäi seitsmevõistluses pronksmedalist ilma vaid ühe punktiga – 5705 punkti
 15. koht 2015. aastal USA-s Eugene'is peetud USA üliõpilaste meistrivõistlustel – 5730 punkti
 5. koht 2015. aastal Tallinnas toimunud U23 EM-il – 5813 punkti

Tunnustus
 2012 Aasta kergejõustiklane U20 juunioride arvestuses
 2016 Aasta kergejõustiklane noorsoo arvestuses

Isiklikku
Tema vanem õde Grit Šadeiko on noorsoo Euroopa meistrist seitsmevõistleja. Kergejõustikuga on tegelenud ka ta ema Deivi Šadeiko (Jäärats), kes on võitnud medaleid Eesti meistrivõistlustelt, ja isa Jaanus Šadeiko, kes on olnud mitu korda 100 meetri jooksu Eesti meistrivõistluste finaalis. Ta noorem õde Jade on võrkpallur. Vanaema Aili Mägi (Jäärats) oli sprinter (kuulus 1963. aastal NSV Liidu rahvaste spartakiaadil Eesti rekordi jooksnud 4 x 100 meetri teatenaiskonda).

Grete Šadeiko abiellus märtsis 2018 Ameerika jalgpalluri Robert Griffin III-ga ja kannab sestpeale perekonnanime Griffin.Palju õnne! Grete Šadeiko abiellus. Delfi Lood / Anne & Stiil, 11.03.2018. Juulis 2017 sündis neil tütar GloriaPiltuudis: Grete Šadeiko sai emaks, septembris 2019 tütar GameyaPiltuudis | Palju õnne! Grete Griffini perre sündis teine tütar. Delfi Sport, 08.09.2019. ja jaanuaris 2023 tütar Gia. Grete Griffini kolmandast rasedusest tegi 2022. aasta lõpus pika fotodega loo Ameerika seltskonnaajakiri People.Tõeline staar USAs! Grete Griffin poseeris maailmakuulsa ajakirja veergudel Kroonika/Delfi, 14.12.2022.

Viited

Välislingid
 Grete Šadeiko püüab MM-medali võitnud õde – Eesti Päevaleht, 22. detsember 2008
 Grete Šadeiko jäi MM-il pronksist ühe punkti kaugusele – Postimees, 24. juuli 2010
 Kaks spordikaunitari: röövlitüdruk ja õrn haldjas – Eesti Ekspress, 6. jaanuar 2011
 Eestlased 2015. aasta USA üliõpilaste MV-l – Õhtuleht, 12. juuni 2015

Kategooria:Eesti seitsmevõistlejad
Kategooria:Sündinud 1993